Vladimiri kubermang

Vladimiri kubermang oli Venemaa keisririigi, Venemaa Vabariigi ja Vene SFNV haldusüksus (kubermang). Kubermangu administratiivne keskus oli Vladimir. Kubermang eksisteeris 1796–1929.

1708. aastal asutati Moskva kubermangu koosseisus Vladimiri provints. 1778. aastal loodi Vladimiri asehaldurkond, mis oli jaotatud 14 maakonnaks. Asehaldurkonnnast sai 1796. aastal kubermang ning see oli jagatud 10 maakonnaks. 1803. aastal moodustati 3 maakonda juurde ning see haldusjaotus püsis 1918. aastani. Järgmistel aastatel muutus haldusjaotus aga suuresti ja nii oli 1926. aastaks jäänud alles 7 maakonda. 1929. aastal kubermang likvideeriti ja tema alad läksid Ivanovo Tööstuse oblasti ja Nižni Novgorodi oblasti koosseisu.

Tänapäevase haldusjaotuse järgi jäävad kubermangu alad 7 oblasti (Vladimiri, Ivanovo, Jaroslavli, Moskva, Nižni Novgorodi, Rjazani ja Tveri oblasti) territooriumile. 

Kategooria:Venemaa Keisririigi kubermangud‎